রাজীব কুমার কাণ্ডে প্রথম রায় দিল সুপ্রিম কোর্ট। ২০ ফেব্রুয়ারি মামলার পরবর্তী শুনানি। সিবিআই এদিন স্পষ্ট জানিয়ে দিয়েছে  রাজীব কুমারকে আপাতত গ্রেফতার করা যাবে না। রাজ্য সরকার এবং মমতা বন্দ্যোপাধ্যায় সুপ্রিম কোর্টের নির্দেশে আপাতত স্বস্তিতে।
সু্প্রিম কোর্টে এদিন সিবিআই-এর সমস্ত বক্তব্য শুনে বিচারপতি বলেন, এ ২০ ফেব্রুয়ারির মধ্যে সশরীরে রাজীব কুমারকে সিবিআই-এর সামনে হাজিরা দিতে হবে। সিবিআই ঠিক করবে জেরার তারিখ।
কিন্তু কোথায় তাঁর বয়ান রেকর্ড হবে, এই নিয়ে নতুন বিতর্ক হওয়ায়, রাজীবকুমারের আইনজীবী বলেন রাজীব দিল্লি যেতে চান না। গত কয়েকদিনের নাটকের পরে স্বাভাবিক ভাবেই কলকাতায় জেরা করতে রাজি হয়নি সিবিআই। তখন সুপ্রিম কোর্টের মধ্যস্থতায় ঠিক হয় কলকাতা-দিল্লি নয় কোনও তৃতীয় জায়গায় রেকর্ড করা হবে রাজীব কুমারের বয়ান। তখন স্থির হয় রাজীবের বয়ান রেকর্ড হবে শিলং-এ।
প্রসঙ্গত রাজীব কুমার মামলায় সুপ্রিমকোর্টের রায়কে স্বাগত জানালেন মমতা বন্দ্যোপাধ্যায়। গোটা ঘটনা বিজেপির উদ্দেশ্যপ্রণোদিত ছিল বলে মনে করছেন তিনি।